title: Neuvoston päätös 2010/53/YUTP, tehty 30 päivänä marraskuuta 2009 , Australian ja Euroopan unionin välisen turvallisuusluokiteltujen tietojen turvaamista koskevan sopimuksen tekemisestä

text:
               30.1.2010

               FI

               Euroopan unionin virallinen lehti

               L 26/30

         NEUVOSTON PÄÄTÖS 2010/53/YUTP,
   tehty 30 päivänä marraskuuta 2009,
   Australian ja Euroopan unionin välisen turvallisuusluokiteltujen tietojen turvaamista koskevan sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen sekä erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto päätti istunnossaan 9 päivänä maaliskuuta 2009 valtuuttaa puheenjohtajavaltion aloittamaan korkeana edustajana toimivan pääsihteerin avustamana ja tiiviissä yhteistyössä komission kanssa toimien neuvottelut Australian kanssa Euroopan unionista tehdyn sopimuksen 24 artiklan mukaisesti tietoturvallisuussopimuksen tekemiseksi.

               (2)

               Saatuaan nämä neuvotteluvaltuudet puheenjohtajavaltio on korkeana edustajana toimivan pääsihteerin avustamana neuvotellut Australian kanssa sopimuksen turvallisuusluokiteltujen tietojen turvaamisesta.

               (3)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Australian välinen sopimus turvallisuusluokiteltujen tietojen turvaamisesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

    ---documentbreak---

               30.1.2010

               FI

               Euroopan unionin virallinen lehti

               L 26/31

         KÄÄNNÖS
   Australian ja Euroopan Unionin välinen
   SOPIMUS
   turvallisuusluokiteltujen tietojen turvaamisesta
   AUSTRALIA
   ja
   EUROOPAN UNIONI, jäljempänä ’EU’,
   jäljempänä ’osapuolet’, jotka
   OTTAVAT HUOMIOON, että osapuolten yhteisenä tavoitteena on parantaa kaikin tavoin omaa turvallisuuttaan ja huolehtia kansalaistensa korkeatasoisesta suojasta turvallisuuteen perustuvalla alueella,
   OTTAVAT HUOMIOON, että osapuolet ovat yhtä mieltä siitä, että niiden välistä neuvonpitoa ja yhteistyötä olisi kehitettävä yhteistä etua koskevissa turvallisuuskysymyksissä,
   OTTAVAT HUOMIOON, että tämän vuoksi on olemassa jatkuva tarve vaihtaa turvallisuusluokiteltuja tietoja osapuolten välillä,
   TOTEAVAT, että täysipainoinen ja tehokas neuvonpito ja yhteistyö voivat edellyttää pääsyä Australian ja EU:n turvallisuusluokiteltuihin tietoihin sekä turvallisuusluokiteltujen tietojen vaihtoa osapuolten kesken,
   OVAT TIETOISIA siitä, että tällainen pääsy turvallisuusluokiteltuihin tietoihin ja niiden vaihto edellyttävät asianmukaisia turvatoimia,
   OTTAVAT HUOMIOON, että Australia ja EU ovat 29 päivänä lokakuuta 2008 ottaneet käyttöön kumppanuuspuitteet useiden yhteisten tavoitteidensa tueksi,
   OTTAVAT HUOMIOON, että kumppanuuspuitteiden ensimmäisenä tavoitteena on neuvottelujen aloittaminen turvallisuusluokiteltujen tietojen turvallisuutta koskevan sopimuksen tekemisestä,
   OVAT SOPINEET SEURAAVAA:
   1 artikla
   Soveltamisala
   1.   Ulkoisen turvallisuuspolitiikan ja turvallisuuden parantamista koskevien yhteisten tavoitteiden saavuttamiseksi käytävän kahdenvälisen ja monenvälisen vuoropuhelun ja yhteistyön vahvistamiseksi tätä sopimusta sovelletaan 2 artiklan a alakohdassa määriteltyihin turvallisuusluokiteltuihin tietoihin, joita osapuolet toimittavat toisilleen tai vaihtavat keskenään.
   2.   Kumpikin osapuoli suojaa toiselta osapuolelta saamansa turvallisuusluokitellut tiedot erityisesti luvattomalta ilmitulolta.
   3.   Kumpikin osapuoli panee tämän sopimuksen mukaiset velvoitteensa täytäntöön lakiensa, sääntöjensä ja määräystensä mukaisesti.
   2 artikla
   Määritelmät
   Tässä sopimuksessa tarkoitetaan

               a)

               ’turvallisuusluokitelluilla tiedoilla’ kaikkia tietoja, joihin jompikumpi osapuoli soveltaa turvallisuusluokitusta (4 artiklassa tarkoitetulla tavalla), joiden luvaton ilmitulo voisi aiheuttaa eriasteista vahinkoa tai haittaa jommankumman osapuolen eduille. Tiedot voivat olla suullisessa, visuaalisessa, sähköisessä, magneettisessa tai asiakirjamuodossa taikka muun materiaalin muodossa, mukaan lukien laitteet ja teknologia sekä jäljennökset ja käännökset;

               b)

               ’EU:lla’ Euroopan unionin neuvostoa, jäljempänä ’neuvosto’, sen korkeana edustajana toimivaa pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä ’Euroopan komissio’;

               c)

               ’luovuttavalla osapuolella’ osapuolta, joka toimittaa turvallisuusluokiteltuja tietoja toiselle osapuolelle;

               d)

               ’vastaanottavalla osapuolella’ osapuolta, joka vastaanottaa turvallisuusluokiteltuja tietoja luovuttavalta osapuolelta;

               e)

               ’turvallisuusluokituksella’ luovuttavan osapuolen tiedoille antamaa merkintää, joka osoittaa kyseisten tietojen suojan vähimmäistason, joka niille on annettava niiden suojaamiseksi ilmitulolta, josta voisi olla haitallisia seurauksia luovuttavalle osapuolelle. Kummankin osapuolten turvallisuusluokitukset ovat 4 artiklan mukaiset;

               f)

               ’tiedonsaantitarpeella’ (need-to-know) periaatetta, jonka mukaan pääsy turvallisuusluokiteltuihin tietoihin olisi rajoitettava koskemaan niitä, joilla on tarve käyttää näitä tietoja virkatehtäviensä suorittamiseksi;

               g)

               ’kolmannella osapuolella’ osapuolten ulkopuolista henkilöä tai tahoa;

               h)

               ’hankeosapuolella’ henkilöä (muuta kuin Australiaan tai EU:hun työsopimussuhteessa olevaa henkilöä) tai oikeushenkilöä, jolla on lailliset valtuudet tehdä tavaroiden tai palvelujen hankintasopimuksia; tällä termillä tarkoitetaan myös hankeosapuolen alihankkijaa.

         3 artikla
   Suojan taso
   Kumpikin osapuoli sekä niiden 2 artiklan b alakohdassa määritellyt tahot varmistavat, että niillä on käytössä turvallisuusjärjestelmä ja ne ovat toteuttaneet turvatoimet, jotka perustuvat sen laeissa, säännöissä ja määräyksissä säädettyihin perusperiaatteisiin ja turvallisuutta koskeviin vähimmäisvaatimuksiin ja jotka otetaan huomioon 12 artiklan mukaisesti laadittavissa turvallisuusjärjestelyissä, jotta varmistetaan, että tämän sopimuksen nojalla vaihdettaviin turvallisuusluokiteltuihin tietoihin sovelletaan samantasoista suojaa.
   4 artikla
   Turvallisuusluokitukset
   1.   Turvallisuusluokitellut tiedot jaetaan seuraaviin turvallisuusluokkiin:

               a)

               Australian osalta turvallisuusluokitellut tiedot merkitään seuraavasti: TOP SECRET, SECRET tai HIGHLY PROTECTED, CONFIDENTIAL tai PROTECTED, RESTRICTED tai X-IN-CONFIDENCE.

               b)

               EU:n osalta turvallisuusluokitellut tiedot merkitään seuraavasti: TRÈS SECRET UE / EU TOP SECRET, SECRET UE, CONFIDENTIEL UE tai RESTREINT UE.

         2.   Turvallisuusluokat vastaavat toisiaan seuraavasti:

               Euroopan unionissa

               Australiassa

               TRES SECRET UE / EU TOP SECRET

               TOP SECRET

               SECRET UE

               SECRET tai HIGHLY PROTECTED

               CONFIDENTIEL UE

               CONFIDENTIAL tai PROTECTED

               RESTREINT UE

               RESTRICTED tai X-IN-CONFIDENCE

         3.   Luovuttavan osapuolen on ennen turvallisuusluokiteltujen tietojen toimittamista turvallisuusluokiteltava kyseiset tiedot ja leimattava tai merkittävä niihin taikka mainittava niissä luovuttavan osapuolen nimi.
   4.   Luovuttava osapuoli voi myös lisätä turvallisuusluokiteltuihin tietoihin merkintöjä, joilla rajoitetaan vastaanottavan osapuolen oikeutta käyttää, ilmaista tai luovuttaa näitä tietoja tai päästä näihin tietoihin. Vastaanottavan osapuolen on noudatettava kaikkia näitä rajoituksia.
   5 artikla
   Turvallisuusluokiteltujen tietojen suojaaminen
   Kumpikin osapuoli

               a)

               varmistaa niiden toimitilojen turvallisuuden, joissa toisen osapuolen sille luovuttamia turvallisuusluokiteltuja tietoja säilytetään, ja varmistaa kunkin sellaisen toimitilan osalta, että kaikki tarvittavat toimenpiteet toteutetaan toisen osapuolen tämän sopimuksen nojalla toimittamien turvallisuusluokiteltujen tietojen valvomiseksi, suojaamiseksi ja turvaamiseksi;

               b)

               varmistaa, että tämän sopimuksen nojalla toimitetut tai vaihdetut turvallisuusluokitellut tiedot säilyttävät sen turvallisuusluokitusmerkinnän, jonka tiedot luovuttanut osapuoli on niille antanut, ja ettei niiden turvallisuusluokkaa alenneta eikä poisteta ilman luovuttavan osapuolen kirjallista etukäteissuostumusta;

               c)

               antaa luovuttavalta osapuolelta saamilleen turvallisuusluokitelluille tiedoille vähintään samanasteisen suojan kuin omille turvallisuusluokitelluille tiedoilleen, joilla on vastaava turvallisuusluokitus 4 artiklan 2 kohdan mukaisesti;

               d)

               käyttää tällaisia turvallisuusluokiteltuja tietoja ainoastaan luovuttavan osapuolen määrittelemiin tarkoituksiin tai niihin tarkoituksiin, joita varten turvallisuusluokitellut tiedot on toimitettu;

               e)

               pidättyy ilman luovuttavan osapuolen kirjallista etukäteissuostumusta ilmaisemasta tällaisia turvallisuusluokiteltuja tietoja kolmansille osapuolille tai sellaiselle EU:n toimielimelle tai taholle, jota ei mainita 2 artiklan b alakohdassa;

               f)

               kieltää pääsyn tällaisiin turvallisuusluokiteltuihin tietoihin yksittäisiltä henkilöiltä, jollei heillä ole tiedonsaantitarvetta virkatehtäviensä suorittamiseksi ja jollei heille ole myönnetty turvallisuusluokiteltuihin tietoihin pääsyn edellyttämää asianmukaisen tason turvallisuusselvitystä silloin kuin tällaista selvitystä vaaditaan;

               g)

               varmistaa, että kaikille turvallisuusluokiteltuihin tietoihin pääseville henkilöille ilmoitetaan heidän velvollisuudestaan suojata tiedot asianomaisen osapuolen kansallisten lakien, sääntöjen ja määräysten mukaisesti; sekä

               h)

               varmistaa, että tämän sopimuksen nojalla vaihdettujen turvallisuusluokiteltujen tietojen luovuttajan oikeudet sekä teollis- ja tekijänoikeudet, kuten patentit, tekijänoikeudet ja liikesalaisuudet, suojataan riittävällä tavalla.

         6 artikla
   Turvallisuusluokiteltujen tietojen luovuttaminen
   1.   Luovuttava osapuoli voi ilmaista tai luovuttaa turvallisuusluokiteltuja tietoja vastaanottavalle osapuolelle, ”luovuttaja valvoo” -periaatteen (originator control) mukaisesti.
   2.   Edellä olevaa 1 kohtaa sovellettaessa tietojen yleinen luovuttaminen on mahdollista ainoastaan, jos osapuolet sopivat 12 artiklan mukaisesti menettelyistä tiettyjen turvallisuusluokiteltujen tietojen luokkien osalta, jotka ovat olennaisia niiden operatiivisten vaatimusten kannalta.
   7 artikla
   Turvallisuusselvitykset
   1.   Pääsy turvallisuusluokiteltuihin tietoihin rajoitetaan koskemaan sellaisia henkilöitä Australiassa ja EU:ssa,

               a)

               joilla tiedonsaantitarpeen perusteella on oltava pääsy turvallisuusluokiteltuihin tietoihin virkatehtäviensä suorittamiseksi; ja

               b)

               joille, jos heillä on oltava pääsy CONFIDENTIAL-, PROTECTED-, CONFIDENTIEL UE- tai sitä korkeamman tason turvallisuusluokiteltuihin tietoihin, on myönnetty henkilöturvallisuusselvitys asianmukaisella tasolla tai joilla on tehtäviensä nojalla muu asianmukainen valtuutus asiaa koskevien lakien, sääntöjen ja määräysten mukaisesti.

         2.   Osapuolen päätöksen myöntää henkilölle turvallisuusselvitys on oltava kyseisen osapuolen turvallisuusetujen mukainen ja päätöksen on perustuttava kaikkiin saatavissa oleviin tietoihin, joista ilmenee, onko henkilön uskollisuus, kunniallisuus, rehellisyys ja luotettavuus kiistaton.
   3.   Kunkin osapuolen henkilöturvallisuusselvitysten on perustuttava asianmukaiseen tutkimukseen, jonka on oltava riittävän yksityiskohtainen, jotta saadaan varmuus siitä, että 2 kohdassa tarkoitetut arviointiperusteet ovat täyttyneet sellaisen henkilön kohdalla, jonka käyttöön turvallisuusluokiteltuja tietoja on tarkoitus antaa.
   8 artikla
   Turvallisuuskäynnit ja -menettelyt
   1.   Osapuolet antavat toisilleen apua tämän sopimuksen nojalla vaihdettavien turvallisuusluokiteltujen tietojen turvaamista koskevissa asioissa.
   2.   Jäljempänä 12 artiklassa tarkoitettujen toimivaltaisten turvallisuusviranomaisten on neuvoteltava säännöllisesti keskenään turvallisuuskysymyksistä ja suoritettava vastavuoroisia arviointikäyntejä arvioidakseen tämän sopimuksen nojalla toteutettujen toimenpiteiden tehokkuutta ja turvallisuusjärjestelyjä, jotka luodaan 12 artiklan mukaisesti osapuolten vaihtamien turvallisuusluokiteltujen tietojen suojaamiseksi.
   3.   Kumpikin osapuoli toimittaa toiselle osapuolelle tämän pyynnöstä tiedot turvallisuusluokiteltujen tietojen suojaamista ja hävittämistä koskevista turvallisuusvaatimuksistaan, -menettelyistään ja -käytännöistään. Kumpikin osapuoli ilmoittaa toiselle osapuolelle kirjallisesti kaikista turvallisuusvaatimuksiinsa, -menettelyihinsä ja -käytäntöihinsä tehdyistä muutoksista, jotka vaikuttavat siihen, miten turvallisuusluokiteltuja tietoja suojataan ja hävitetään.
   9 artikla
   Turvallisuusluokiteltujen tietojen luovuttaminen hankeosapuolille
   Vastaanottavan osapuolen saamia turvallisuusluokiteltuja tietoja voidaan luovuttaa hankeosapuolelle tai mahdolliselle hankeosapuolelle ainoastaan luovuttavan osapuolen kirjallisella ennakkosuostumuksella. Ennen kuin tällaisia turvallisuusluokiteltuja tietoja ilmaistaan tai luovutetaan hankeosapuolelle tai mahdolliselle hankeosapuolelle, vastaanottava osapuoli varmistaa

               a)

               että hankeosapuolelle tai mahdolliselle hankeosapuolelle ja näiden henkilöstölle, joilla on oltava pääsy turvallisuusluokiteltuihin tietoihin, on myönnetty 7 artiklan mukainen henkilöturvallisuusselvitys; ja

               b)

               että turvallisuusluokitellut tiedot pystytään suojaamaan asianmukaisesti niiden toimitiloissa.

         10 artikla
   Turvallisuusluokiteltujen tietojen vaihtoon sovellettavat menettelyt
   1.   Tätä sopimusta sovellettaessa:

               a)

               EU:n osalta kaikki turvallisuusluokitellut kirjalliset tiedot osoitetaan neuvoston ylikirjaajalle (Chief Registry Officer), joka toimittaa ne edelleen jäsenvaltioille ja Euroopan komissiolle, jollei 3 kohdasta muuta johdu;

               b)

               Australian osalta kaikki turvallisuusluokitellut tiedot osoitetaan Australian asianomaisen ministeriön tai viraston kirjaamolle Brysselissä sijaitsevan Australian suurlähetystön ja Australian hallituksen Euroopan unionin edustuston välityksellä. Australian asianomaisten ministeriöiden tai virastojen osoitteet luetellaan osapuolten 12 artiklan mukaisesti laadittavissa turvallisuusjärjestelyissä.

         2.   Sähköisesti lähetettävät turvallisuusluokitellut tiedot salataan luovuttavan osapuolen turvallisuusohjeiden ja -määräysten mukaisesti. Luovuttavan osapuolen vaatimuksia on noudatettava turvallisuusluokiteltuja tietoja lähetettäessä, vastaanotettaessa, tallennettaessa ja käsiteltäessä niitä osapuolten sisäisissä verkoissa.
   3.   Toisen osapuolen turvallisuusluokitellut tiedot, joihin vain tietyillä kyseisen osapuolen toimivaltaisilla virkamiehillä, elimillä tai yksiköillä on pääsy, voidaan poikkeuksellisesti operatiivisista syistä osoittaa vain tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa ne ainoastaan näiden käyttöön, ottaen huomioon näiden toimivaltuudet ja tiedonsaantitarve-periaate. EU:n osalta tällainen kirjeenvaihto toimitetaan neuvoston ylikirjaajan välityksellä tai, kun tiedot osoitetaan Euroopan komissiolle, Euroopan komission pääsihteeristön ylikirjaajan välityksellä. Australian osalta turvallisuusluokitellut tiedot osoitetaan 1 kohdan b alakohdan mukaisesti.
   11 artikla
   Valvonta
   1.   EU:n osalta neuvoston pääsihteeri ja turvallisuusasioista vastaava Euroopan komission jäsen valvovat tämän sopimuksen täytäntöönpanoa.
   2.   Australian hallituksen osalta ulkoasiainministeri, puolustusministeri ja oikeusministeri valvovat tämän sopimuksen täytäntöönpanoa.
   12 artikla
   Turvallisuusjärjestelyt
   1.   Tämän sopimuksen täytäntöönpanemiseksi 2, 3 ja 4 kohdassa nimetyt kolme toimivaltaista turvallisuusviranomaista sopivat kirjallisesti keskenään turvallisuusjärjestelyistä tämän sopimuksen soveltamisalaan kuuluvien turvallisuusluokiteltujen tietojen vastavuoroista suojaamista koskevien normien vahvistamiseksi.
   2.   Australian hallituksen puolesta ja valtuuttamana toimiva oikeusministeriö laatii turvallisuusjärjestelyt tämän sopimuksen nojalla Australialle toimitettujen turvallisuusluokiteltujen tietojen suojaamiseksi ja turvaamiseksi.
   3.   Neuvoston pääsihteeristön turvallisuusyksikkö laatii neuvoston pääsihteerin johdolla ja puolesta sekä neuvoston nimissä ja alaisuudessa turvallisuusjärjestelyt tämän sopimuksen nojalla EU:lle toimitettujen turvallisuusluokiteltujen tietojen suojaamiseksi ja turvaamiseksi.
   4.   Euroopan komission turvallisuusyksikkö, joka toimii turvallisuusasioista vastaavan komission jäsenen alaisuudessa, laatii turvallisuusjärjestelyt tämän sopimuksen nojalla toimitettujen turvallisuusluokiteltujen tietojen suojaamiseksi Euroopan komissiossa ja sen tiloissa.
   5.   Neuvoston turvallisuuskomitean on hyväksyttävä EU:n osalta 1 kohdassa mainitut turvallisuusjärjestelyt.
   13 artikla
   Katoaminen tai vaarantuminen
   Sopimuksen 12 artiklassa tarkoitetut viranomaiset vahvistavat menettelyt, joita noudatetaan

               a)

               havaittaessa, että tämän sopimuksen nojalla toimitetut tai vaihdetut turvallisuusluokitellut tiedot ovat todistettavasti tai epäillysti kadonneet tai vaarantuneet; ja

               b)

               ilmoitettaessa luovuttavalle osapuolelle tutkinnan tuloksista sekä toimenpiteistä, jotka on toteutettu sen estämiseksi, että turvallisuusluokiteltujen tietojen katoaminen tai vaarantuminen toistuu.

         14 artikla
   Kustannukset
   Kumpikin osapuoli vastaa omista tämän sopimuksen täytäntöönpanosta aiheutuvista kustannuksistaan.
   15 artikla
   Valmiudet suojata turvallisuusluokitellut tiedot
   Ennen kuin osapuolet toimittavat tai vaihtavat turvallisuusluokiteltuja tietoja tämän sopimuksen nojalla, 12 artiklassa tarkoitettujen asiasta vastaavien turvallisuusviranomaisten on oltava yhtä mieltä siitä, että vastaanottava osapuoli kykenee suojaamaan ja turvaamaan tiedot mainitun artiklan mukaisesti laadittavien turvallisuusjärjestelyjen mukaisesti.
   16 artikla
   Muut sopimukset
   Tämä sopimus ei estä osapuolia tekemästä muita tämän sopimuksen soveltamisalaan kuuluvien turvallisuusluokiteltujen tietojen luovuttamista tai vaihtoa koskevia sopimuksia tai järjestelyjä, edellyttäen, että ne eivät ole ristiriidassa tämän sopimuksen määräysten kanssa.
   17 artikla
   Riitojen ratkaiseminen
   Kaikki tämän sopimuksen tulkintaa tai soveltamista koskevat riidat Australian ja EU:n välillä ratkaistaan yksinomaan osapuolten välisin neuvotteluin.
   18 artikla
   Voimaantulo ja muuttaminen
   1.   Tämä sopimus tulee voimaan sen kuukauden ensimmäisenä päivänä, joka ensimmäiseksi seuraa sopimuspuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Kumpikin osapuoli ilmoittaa toiselle osapuolelle lakejaan, sääntöjään ja määräyksiään koskevista muutoksista, jotka voisivat vaikuttaa tässä sopimuksessa tarkoitettuun turvallisuusluokiteltujen tietojen suojaan. Näissä tapauksissa osapuolet neuvottelevat muuttaakseen tarvittaessa tätä sopimusta 4 kohdan mukaisesti.
   3.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi.
   4.   Tämän sopimuksen muutokset on tehtävä kirjallisesti osapuolten välisellä sopimuksella. Muutos tulee voimaan sen jälkeen, kun osapuolet ovat toimittaneet toisilleen ilmoituksen 1 kohdassa määrätyin tavoin.
   19 artikla
   Sopimuksen voimassaolon päättäminen
   1.   Kumpi tahansa osapuoli voi milloin tahansa päättää tämän sopimuksen voimassaolon ilmoittamalla siitä kirjallisesti. Sopimuksen voimassaolo päättyy yhdeksänkymmenen (90) vuorokauden kuluttua siitä, kun toiselle osapuolelle on ilmoitettu siitä.
   2.   Sopimuksen voimassaolon päättymisestä huolimatta kaikki osapuolten tämän sopimuksen nojalla vastaanottamat turvallisuusluokitellut tiedot on edelleen suojattava tämän sopimuksen mukaisesti. Osapuolet neuvottelevat välittömästi tällaisten turvallisuusluokiteltujen tietojen käsittelystä ja hävittämisestä.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Tehty Brysselissä 13 päivänä tammikuuta 2010 kahtena englanninkielisenä kappaleena.

            Australian puolesta

            Euroopan unionin puolesta


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka V - Tilintarkastustuomioistuin

text:
               26.9.2009

               FI

               Euroopan unionin virallinen lehti

               L 255/78

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka V – Tilintarkastustuomioistuin
   (2009/636/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0419/2008) (2),

               —

               ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon riippumattoman tilintarkastajan antaman kertomuksen tilintarkastustuomioistuimen varainhoitovuoden 2007 tilinpäätöksestä (4),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0152/2009),

               1.

               myöntää tilintarkastustuomioistuimen pääsihteerille vastuuvapauden tilintarkastustuomioistuimen talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 318, 12.12.2008, s. 1.

      (5)  EUVL C 287, 10.11.2008, s. 111.

      (6)  EYVL L 248, 16.9.2002, s. 1.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka V – Tilintarkastustuomioistuin
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0419/2008) (2),

               —

               ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon riippumattoman tilintarkastajan antaman kertomuksen tilintarkastustuomioistuimen varainhoitovuoden 2007 tilinpäätöksestä (4),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0152/2009),

               1.

               panee merkille, että vuonna 2007 Euroopan tilintarkastustuomioistuimella oli käytettävissään maksusitoumusmäärärahoja yhteensä 122 miljoonaa euroa (2006: 114 miljoonaa euroa (7)), joiden käyttöaste oli 90,21 prosenttia, mikä alitti muiden toimielinten keskiarvon (93,82 prosenttia);

               2.

               palauttaa mieliin, että varainhoitovuonna 2007 Euroopan tilintarkastustuomioistuimen tilit tarkasti ulkopuolinen yritys, PricewaterhouseCoopers (sitä edellisinä vuosina KPMG), joka päätyi seuraaviin johtopäätöksiin:

                           a)

                           varainhoitovuoden 2007 tilien luotettavuudesta yritys totesi, että ”tilinpäätös antaa näkemyksemme mukaan oikean ja riittävän kuvan Euroopan tilintarkastustuomioistuimen taloudellisesta asemasta 31 päivältä joulukuuta 2007 sekä sen toiminnan tuloksista ja rahavirroista päättyneeltä varainhoitovuodelta 25 päivänä kesäkuuta 2002 [Euroopan yhteisöjen yleiseen talousarvioon sovellettavasta varainhoitoasetuksesta] annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan tilintarkastustuomioistuimen kirjanpitosääntöjen mukaisesti”; sekä

                           b)

                           tilintarkastustuomioistuimelle myönnettyjen taloudellisten resurssien käytöstä sekä voimassa olevien valvontamenettelyiden riittävyydestä varainhoitovuonna 2007 yritys totesi, että ”tarkastuksessa tietoomme ei ole tullut seikkoja, jotka antaisivat aiheen uskoa, että kaikilta olennaisilta osin ja edellä mainittujen kriteerien perusteella: a) tilintarkastustuomioistuimelle kohdennettuja varoja ei olisi käytetty aiottuihin tarkoituksiin b) käytössä olevilla valvontamenettelyillä ei saataisi tarvittavia takuita siitä, että rahoitustoimet ovat sovellettavien sääntöjen ja säännösten mukaisia”;

               3.

               panee tyytyväisenä merkille, että neuvosto, tilintarkastustuomioistuin ja yhteisöjen tuomioistuin ovat kehittäneet uuden yhdennetyn hallinto- ja varainhoidon valvontajärjestelmän (SAP), joka otettiin käyttöön 1. tammikuuta 2008 ja joka auttaa saamaan aikaan huomattavia säästöjä kustannuksissa ja lisää mukana olevan kolmen toimielimen tehokkuutta;

               4.

               suhtautuu myös myönteisesti hedelmälliseen toimielinten väliseen koulutusyhteistyöhön Euroopan yhteisöjen tuomioistuimen kanssa;

               5.

               panee merkille, että tilintarkastustuomioistuimen vuoden 2007 sisäistä tilintarkastusta koskeva kertomus oli suurimmalta osaltaan myönteinen ja että siinä todettiin, että K2-rakennushanketta johdettiin tehokkaasti ja että K2-rakennus luovutettiin useita kuukausia aikataulustaan edessä ja sille varattujen talousarviomäärärahojen puitteissa; suhtautuu tässä yhteydessä myönteisesti siihen, että useimmat sisäisen tarkastajan ehdottamat suositukset on hyväksytty ja otettu osaksi korjaavia toimintasuunnitelmia;

               6.

               panee merkille, että tilintarkastustuomioistuimeen liittyi vuoden 2007 aikana kaksi uutta jäsentä Bulgarian ja Romanian liittymisen jälkeen; toteaa, että yhteisön tilintarkastuselimen alkuperäinen perusperiaate – yksi kansallinen jäsen jokaisesta jäsenvaltiosta – on nyt johtanut siihen, että elintä hallinnoi 27-jäseninen kollegio; on varma siitä, että tämä rakenne on nyt saavuttanut rajansa ja tarvitaan perusteellista uudistusta ja Euroopan unionin ulkoisten tilintarkastusjärjestelyjen vahvistamista; korostaa, että mitä voimakkaampi tilintarkastustuomioistuin on, sitä voimakkaampi on myös vastuuvapausviranomainen ja sitä paremmin täytäntöönpanoa pystytään valvomaan; kehottaa sen vuoksi jäsenvaltioita käynnistämään keskustelut tilintarkastustuomioistuimen uudistuksesta ja ottamaan parlamentin mukaan näihin keskusteluihin;

               7.

               huomauttaa, että kansainvälinen vertaisarviointiryhmä toimitti joulukuussa 2008 ”vertaisarviointiraportin”; pitää valitettavana, että raportissa ei käsitelty peruskysymystä siitä, onko unionin nykyinen ulkoinen tilintarkastusrakenne asianmukainen;

               8.

               panee merkille jäsenvaltioiden taloudellisia etuja koskevista ilmoituksista, että tilintarkastustuomioistuimen menettelysääntöjen mukaan tilintarkastustuomioistuimen jäsenet toimittavat ilmoituksen taloudellisista eduistaan ja muista varoistaan (mukaan luettuina osakkeet, vaihtovelkakirjalainat ja sijoitustodistukset, maaomaisuus ja kiinteistöt sekä puolison ammatillinen toiminta) tilintarkastustuomioistuimen presidentille, joka säilyttää niitä luottamuksellisesti, ja että kyseisiä ilmoituksia ei julkaista;

               9.

               toteaa jälleen, että periaatteessa ja avoimuuden vuoksi kaikkien toimielinten jäseniä pitäisi pyytää toimittamaan taloudellisista eduistaan ilmoitus, jonka olisi oltava saatavilla internetissä julkisessa rekisterissä; ei ole samaa mieltä siitä, että tilintarkastustuomioistuimen olisi ehdotuksensa mukaan odotettava, kunnes kaikkiin EU:n toimielimiin soveltuva standardiformaatti on käytettävissä; ehdottaa, että kuhinkin toimielimeen nimitetään riippumattomat tarkkailijat, joiden tehtävänä olisi raportoida vuosittain saaduista ilmoituksista julkisesti;

               10.

               pyytää tässä yhteydessä tilintarkastustuomioistuinta sisällyttämään seuraavaan toimintakertomukseensa luvun, jossa selvitetään seikkaperäisesti, mitä jatkotoimia on toteutettu Euroopan parlamentin aikaisempien vastuuvapauden myöntämispäätösten jälkeen seuranneen vuoden aikana, ja jossa myös perustellaan mahdollista suositusten noudattamatta jättämistä;

               11.

               toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten, kuten tilintarkastustuomioistuimen, kannalta liian raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti tilintarkastustuomioistuimen pääsihteeriä ja sen hallintoa varmistaakseen, että näiden näkökannat otetaan täysimääräisesti huomioon lopullisessa luonnoksessa.

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 318, 12.12.2008, s. 1.

      (5)  EUVL C 287, 10.11.2008, s. 111.

      (6)  EYVL L 248, 16.9.2002, s. 1.

      (7)  2005: 107,5 miljoonaa euroa.


title: Euroopan parlamentin päätös (EU, Euratom) 2015/1616, annettu 29 päivänä huhtikuuta 2015, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka III – Komissio ja toimeenpanovirastot

text:
               30.9.2015

               FI

               Euroopan unionin virallinen lehti

               L 255/25

      EUROOPAN PARLAMENTIN PÄÄTÖS (EU, EURATOM) 2015/1616,
      annettu 29 päivänä huhtikuuta 2015,
      vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka III – Komissio ja toimeenpanovirastot
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2013 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2013 (COM(2014) 510 – C8-0140/2014) (2),

                  —

                  ottaa huomioon komission kertomuksen varainhoitovuotta 2012 koskevien vastuuvapauspäätösten seurannasta (COM(2014) 607) sekä kertomuksen liitteenä olevat komission yksiköiden valmisteluasiakirjat (SWD(2014) 285, SWD(2014) 286),

                  —

                  ottaa huomioon 11. kesäkuuta 2014 päivätyn komission tiedonannon ”Yhteenveto komission hallintosaavutuksista vuonna 2013” (COM(2014) 342),

                  —

                  ottaa huomioon komission vuosikertomuksen saavutettuihin tuloksiin perustuvasta unionin varoja koskevasta arvioinnista (COM(2014) 383) sekä kertomuksen liitteenä olevat komission yksiköiden valmisteluasiakirjat (SWD(2014) 200, SWD(2014) 201),

                  —

                  ottaa huomioon komission vuosikertomuksen vastuuvapauden myöntävälle viranomaiselle vuonna 2013 toimitetuista sisäisistä tarkastuksista (COM(2014) 615) sekä kertomuksen liitteenä olevan komission yksiköiden valmisteluasiakirjan (SWD(2014) 293),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2013 ja toimielinten vastaukset (3) sekä tilintarkastustuomioistuimen erityiskertomukset,

                  —

                  ottaa huomioon oikeusasiamiehen monet komissiota koskevat päätökset ja suositukset sekä sen, miten toimielin on pannut suosituksia täytäntöön kansalaisten edun nimissä,

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä komissiolle (05303/2015 – C8-0053/2015),

                  —

                  ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

                  —

                  ottaa huomioon Euroopan atomienergiayhteisön perustamissopimuksen 106 A artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

                  —

                  ottaa huomioon työjärjestyksen 93 artiklan ja liitteen V,

                  —

                  ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0101/2015),

                  A.

                  ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

         1.

            myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 2013;

         2.

            esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka III – Komissio ja toimeenpanovirastot, sekä 29. huhtikuuta 2015 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2013 vastuuvapausmenettelyssä (7);

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle ja Euroopan investointipankille, kansallisille parlamenteille sekä jäsenvaltioiden kansallisille ja alueellisille tilintarkastuselimille sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL L 66, 8.3.2013.

         (2)  EUVL C 403, 13.11.2014, s. 1.

         (3)  EUVL C 398, 12.11.2014, s. 1.

         (4)  EUVL C 403, 13.11.2014, s. 128.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.

         (7)  Hyväksytyt tekstit, P8_TA(2015)0119 (katso tämän virallisen lehden sivu 68).


title: Eurooppa-neuvoston päätös, tehty 1 päivänä joulukuuta 2009 , Eurooppa-neuvoston puheenjohtajan valitsemisesta

text:
               2.12.2009

               FI

               Euroopan unionin virallinen lehti

               L 315/48

      EUROOPPA-NEUVOSTON PÄÄTÖS,
   tehty 1 päivänä joulukuuta 2009,
   Eurooppa-neuvoston puheenjohtajan valitsemisesta
   (2009/879/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 15 artiklan 5 kohdan,
   sekä katsoo seuraavaa:

               (1)

               Lissabonin sopimuksella perustetaan uusi Eurooppa-neuvoston puheenjohtajan toimi.

               (2)

               Olisi valittava Eurooppa-neuvoston puheenjohtaja,

         ON TEHNYT TÄMÄN PÄÄTÖKSEN:
   1 artikla
   Herman VAN ROMPUY valitaan Eurooppa-neuvoston puheenjohtajaksi 1 päivänä joulukuuta 2009 alkavaksi ja 31 päivänä toukokuuta 2012 päättyväksi kaudeksi.
   2 artikla
   Neuvoston pääsihteeri antaa tämän päätöksen tiedoksi Herman VAN ROMPUYlle.
   Päätös julkaistaan Euroopan unionin virallisessa lehdessä.

      Tehty Brysselissä 1 päivänä joulukuuta 2009.

            Eurooppa-neuvoston puolesta

            Puheenjohtaja

         F. REINFELDT


Avis juridique important

|

31995D0161

95/161/EY: Komission päätös, tehty 21 päivänä huhtikuuta 1995, salmonellaa koskevien lisätakeiden vahvistamisesta Suomeen ja Ruotsiin lähetettävien munivien kanojen osalta

Virallinen lehti nro L 105 , 09/05/1995 s. 0044 - 0046

KOMISSION PÄÄTÖS,tehty 21 päivänä huhtikuuta 1995,salmonellaa koskevien lisätakeiden vahvistamisesta Suomeen ja Ruotsiin lähetettävien munivien kanojen osalta (95/161/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 9 b artiklan 2 kohdan,sekä katsoo, ettäkomissio on hyväksynyt Suomen ja Ruotsin esittämät salmonellan valvontaa koskevat toimenpideohjelmat; näissä ohjelmissa on munivia kanoja (kulutukseen tarkoitettujen munien tuottamiseksi kasvatettua siipikarjaa) koskevia erityistoimenpiteitä,elänlääkintäalan tiedekomitea on laatinut 10 päivänä kesäkuuta 1994 luettelon salmonellan invasiivisista serotyypeistä siipikarjan osalta,on tärkeää vahvistaa takeet, jotka vastaavat Suomen ja Ruotsin toimenpideohjelmillaan täytäntöönpanemia takeita,näiden lisätakeiden on erityisesti perustuttuva Suomen ja Ruotsin lähetettäviksi tarkoitetun siipikarjan mikrobiologiseen tutkimukseen,olisi laadittava tätä näytteenoton avulla tehtävää mikrobiologista tutkimusta koskevat säännöt hyväksymällä näytteenottomenetelmä, otettavien näyteiden lukumäärä sekä näytteiden tutkimuksen mahdollistava mikrobiologinen menetelmä,näitä takeita ei saa soveltaa sellaiseen parveen, joka kuuluu Suomessa ja Ruotsissa täytäntöönpantua ohjelmaa vastaavaksi tunnustettuun ohjelmaan,Suomen ja Ruotsin olisi sovellettava kolmansista maista peräisin oleviin eriin tuontiehtoja, jotka ovat vähintään yhtä ankarat kuin tässä päätöksessä vahvistetut ehdot, jatässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla Suomeen ja Ruotsiin tarkoitetuille muniville kanoille (kulutukseen tarkoitettujen munien tuottamiseksi kasvatettavalle siipikarjalle) on näytteenotolla tehtävä mikrobiologinen testi siitä parvesta, josta kana on peräisin.2 artikla Edellä 1 artiklassa tarkoitettu mikrobiologinen testi tehdään liitteen I mukaisesti.3 artikla 1. Suomeen ja Ruotsiin tarkoitettujen munivien kanojen mukana on oltava liitteessä II määritelty todistus.2. Edellä 1 kohdassa tarkoitettu todistus voi olla:- direktiivin 90/539/ETY liitteessä IV olevan 3 mallitodistuksen mukana, tai- tai voidaan yhdistää ensimmäisessä luetelmakohdassa tarkoitettuun todistukseen.4 artikla Tässä päätöksessä määrättyjä lisätakeita ei sovelleta sellaisiin parviin, jotka kuuluvat ohjelmaan, joka direktiivin 90/539/ETY 32 artiklassa säädetyn menettelyn mukaisesti on tunnustettu Suomessa ja Ruotsissa täytäntöönpantua ohjelmaa vastaavaksi.5 artikla Tätä päätöstä tarkastellaan uudelleen viimeistään 31 päivänä joulukuuta 1996. Uudelleen tarkastelu perustuu Suomen ja Ruotsin laatimaan ja viimeistään 30 päivänä syyskuuta 1996 esittämään kertomukseen saaduista kokemuksista.6 artikla Tämä päätös on osoitettu kaikille jäsenvaltioille.Tehty Brysselissä 21 päivänä huhtikuuta 1995.Komission puolestaFranz FISCHLERKomission jäsen(1) EYVL N:o L 303, 31.10.1990, s. 6LIITE I 1. Yleiset säännötParvi, josta kana on peräisin, on eristettävä 15 päivän kuluessa.Mikrobiologinen testi on tehtävä toimitusta edeltävien 10 päivän kuluessa.Mikrobiologiseen testiin on kuuluttava seuraavat invasiiviset serotyypit:- Salmonella gallinarum,- Salmonella pullorum,- Salmonella enteritidis,- Salmonella berta,- Salmonella typhimurium,- Salmonella thompson,- Salmonella infantis.2. NäytteenottomenetelmäUlostuksista koostuvia näytteitä, joista jokaisessa on tuoreesta ulosteesta koostuvia erillisiä vähintään gramman painoisia näytteitä, otetaan tietty määrä umpimähkään rakennuksessa, jossa lintuja pidetään, tai, jos ne pääsevät vapaasti useampaan kuin yhteen tilan rakennukseen, näytteitä otetaan jokaisessa tilan rakennusryhmässä, jossa lintuja pidetään.3. Otettavien näytteiden lukumääräNäytteitä on otettava niin paljon, että 95 %:n luotettavuustasolla voidaan havaita salmonellan 5 %:n esiintymä.4. Mikrobiologinen testi näytteiden tutkimiseksiSalmonella on eristettävä kansainvälisen standardointijärjestön standardoidun menetelmän ISO 6579:1993 mukaisesti.LIITE II TODISTUS Allekirjoittanut virallinen eläinlääkäri todistan, että munivista kanoista (kulutukseen tarkoitettujen munien tuottamiseksi kasvatettu siipikarja) on saatu negatiivinen tulos kokeessa, joka on tehty salmonellaa koskevien lisätakeiden vahvistamisesta Suomeen ja Ruotsiin lähetettävien munivien kanojen osalta 21 päivänä huhtikuuta 1995 tehdyn komission päätöksen 95/161/EY mukaisesti.Tehty (paikka) (päiväys) AllekirjoitusLeimaNimi (suuraakkosin)Virka-asema


Avis juridique important

|

31996D0040

96/40/EY: Komission päätös, tehty 20 päivänä joulukuuta 1995, kaupan esteistä annetun neuvoston asetuksen (EY) N:o 3286/94 mukaisten Thaimaassa tehtyjen äänitallenteiden laitonta kopiointia ja sen vaikutuksia yhteisön äänitallenteiden kauppaan koskevien yhteisön toimenpiteiden keskeyttämisestä

Virallinen lehti nro L 011 , 16/01/1996 s. 0007 - 0008

KOMISSION PÄÄTÖS,tehty 20 päivänä joulukuuta 1995,kaupan esteistä annetun neuvoston asetuksen (EY) N:o 3286/94 mukaisten Thaimaassa tehtyjen äänitallenteiden laitonta kopiointia ja sen vaikutuksia yhteisön äänitallenteiden kauppaan koskevien yhteisön toimenpiteiden keskeyttämisestä (96/40/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon 22 päivänä joulukuuta 1994 annetun neuvoston asetuksen (EY) N:o 3286/94 yhteisön menettelyistä yhteisessä kauppapolitiikassa kansainvälisen kaupan sääntöjen mukaisesti yhteisölle annetujen, erityisesti Maailman kauppajärjestön suojeluksessa perustettujen oikeuksien käyttämisen varmistamiseksi (1), sellaisena kuin se on viimeksi muutettuna asetuksella (EY) N:o 365/95 (2), ja erityisesti sen 11 ja 14 artiklan,neuvoa-antavaa komiteaa kuultuaan,sekä katsoo, ettäkomissio vastaanotti 5 päivänä kesäkuuta 1991 yhteisen kauppapolitiikan lujittamista erityisesti suojauduttaessa laittomilta kauppatavoilta koskevan 17 päivänä syyskuuta 1984 annetun neuvoston asetuksen (ETY) N:o 2641/84 (3), sellaisena kuin se on viimeksi muutettuna asetuksella (EY) N:o 522/94 (4), mukaisen valituksen kansainvälisen fonografiateollisuuden liiton (IFPI) Euroopan toimistolta. IFPI edustaa lähes kaikkia yhteisön äänitallenteiden tuottajia. Valituksessa väitettiin, että yhteisön äänitallenteita kopioidaan laittomasti suunnattomia määriä Thaimaassa ja että tällainen laiton kopiointi vahingoittaa yhteisön teollisuutta, erityisesti vahingoittamalla yhteisön äänitallenteiden vientiä Thaimaahan sekä muille kolmansille markkinoille,koska valituksessa toimitettiin riittävästi todisteita Thaimaan laittoman kauppatavan olemassaolosta ja sitä seuraavista vahingoista asetuksen (ETY) N:o 2641/84 6 artiklan 1 kohdan mukaisesti, komissio ilmoitti Euroopan yhteisöjen virallisessa lehdessä (5) julkaistussa lausunnossa yhteisön Thaimaassa tehtyjen äänitallenteiden laitonta kopiointia koskevan tutkintamenettelyn aloittamisesta,toimenpiteisiin ryhtymisen jälkeen komissio suoritti tosiasioihin perustuvan ja oikeudellisen tutkimuksen ja esitti tutkimuskertomuksensa 20 päivänä helmikuuta 1992 asetuksen (ETY) N:o 2641/84 mukaisesti perustetulle neuvoa-antavalle komitealle. Komissio havaitsi, että viiteaikana ja olennaisesti Thaimaan viranomaisten kyvyttömyydestä panna tehokkaasti täytäntöön silloista Thaimaan tekijänoikeuksia koskevaa lainsäädäntöä äänitallenteiden laiton kopiointi (kansainvälinen valikoima) nousi todennäköisesti 90 prosenttiin. Komissiosta tämä tilanne aiheutti merkittävää haittaa yhteisön teollisuudelle, erityisesti menetettyinä myynteinä Thaimaan markkinoilla (sekä tietyillä muilla kolmansilla markkinoilla). Komissio päätteli, että Thaimaa oli näin laiminlyönyt kansainvälistä velvoitettaan suojella yhteisön äänitallenteiden tuottajia riittävästi heidän tuotteidensa laittomalta kopioinnilta. Komission mielestä tämä velvoite seuraa kansallista kohtelua koskevasta määräyksestä, josta kirjallisten ja taiteellisten teosten suojaamisesta tehty Bernin yleissopimuksen Berliinin asiakirjan 4 artikkeli määrää ja jonka Thaimaa on allekirjoittanut,komissio neuvotteli Thaimaan viranomaisten kanssa, jonka jälkeen Thaimaan hallitus sitoutui syyskuussa 1992 alentamaan EY:n äänitallenteiden laitonta kopiointia häviävän pienelle tasolle mahdollisimman lyhyellä aikavälillä ja ensimmäisessä vaiheessa saamaan aikaan huomattavaa laittoman kopioinnin vähenemistä vuoden aikana,tämän sitoumuksen perusteella, saatuaan neuvoa-antavan komitean suosiollisen lausunnon ja antaessaan arvioida tilannetta säännöllisesti komissio päätti lokakuussa 1992 lykätä menettelyn jatkamista,joulukuussa 1993 valtuuskunta matkusti Thaimaahan arvioimaan saavutettua edistystä. Valtuuskunnan vierailun jälkeen komissio antoi jälleen kertomuksen asetuksen (ETY) N:o 2641/84 mukaisesti perustetulle komitealle. Valtuuskunta havaitsi ensimmäiseksi, että äänikasettien laiton kopiointi oli todella laskenut noin 50 prosenttiin ensimmäisenä vuonna sen jälkeen kun Thaimaan hallitus oli ryhtynyt toimiin, näin vahvistaen Thaimaan hallituksen halukkuuden noudattaa sitoumustaan. Myöhempää edistystä pidettiin kuitenkin hitaana, ja huolestuneisuutta tunnettiin lisäksi mahdollisesta äänitallenteiden laittoman kopioinnin uudelleen virkoamisesta erityisesti laittomasti kopioitujen cd-levyjen myyntinä. Tässä yhteydessä ja saatuaan neuvoa-antavan komitean suosiollisen lausunnon komissio päätteli, että Thaimaalle olisi annettava lisäaikaa, jotta sillä olisi mahdollisuus soveltaa uutta tekijänoikeuksia koskevaa lainsäädäntöä, joka oli jo lakiehdotuksena parlamentaarisen komitean käsiteltävänä ja joka sisälsi asianmukaisempia määräyksiä laitonta kopiointia vastaan taistelemiseksi ja niiden panemiseksi tehokkaasti täytäntöön,komission vuoden 1994 alusta lähtien keräämä tieto osoittaa, että EY:n äänitallenteiden laiton kopiointi ei myöhemmin ole merkittävästi laskenut. Kuitenkin tärkeää positiivista kehitystä tapahtui lainsäädäntöpuolella. Thaimaan uusi tekijänoikeuksia koskeva laki tuli voimaan 21 päivänä maaliskuuta 1995. Siinä otettiin käyttöön lukuisia määräyksiä, joiden tarkoituksena on yksinkertaistaa toimintaa laittomia kopioijia vastaan ja jotka sisältävät tarpeellisen tehokkaan seuraamuksen sekä todennäköisille että todellisille loukkaajille erityisesti suuresti koventuneiden rangaistusten muodossa,näissä olosuhteissa ja ottaen huomioon sekä merkittävän laittoman kopioinnin säilymisen, erityisesti CD-levyjen suhteen, että mahdollisuudet vähentää se pysyvästi häviävän pienelle tasolle panemalla tehokkaasti täytäntöön Thaimaan uutta lainsäädäntöä, komissio on sitä mieltä, että tässä vaiheessa ei ole aiheellista lopettaa menettelyä eikä soveltaa kauppapoliittisia toimenpiteitä Thaimaata vastaan. Tilanteen tiivistä seurantaa kuitenkin tarvitaan,asetusta (EY) N:o 3286/94, joka kumosi asetuksen (ETY) N:o 2641/84, sovelletaan näihin toimenpiteisiin 1 päivästä tammikuuta 1995,asetuksen (EY) N:o 3286/94 11 artiklan 2 kohdan a alakohdassa esitettiin mahdollisuus muodollisesti keskeyttää toimenpiteet,sellaisessa tapauksessa komission tehtävänä on valvoa niiden toimenpiteiden moitteetonta soveltamista, joihin kyseessä oleva kolmas maa on ryhtynyt, tämän asetuksen 11 artiklan 2 kohdan b alakohdan mukaisesti,asetuksen (EY) N:o 3286/94 13 artiklan 1 kohdan nojalla tämä keskeyttämistä koskeva päätös hyväksytään saman asetuksen 14 artiklan mukaisesti. Siinä säädetään erityisesti, että komissio hyväksyy päätöksen, jonka se toimittaa jäsenvaltioille ja jota sovelletaan kymmenen päivän kuluttua, ellei tänä aikana mikään jäsenvaltio ole lähettänyt asiaa neuvoston päätettäväksi,olisi myös muistettava, että asetuksen (EY) N:o 3286/94 11 artiklan 2 kohdan c alakohdan nojalla voidaan soveltaa mitä tahansa kauppapoliittisia toimenpiteitä asetuksen aiheellisten määräysten mukaisesti, jos ne toimenpiteet, joihin kolmas maa on ryhtynyt, on peruttu, keskeytetty tai niitä ei ole pantu asianmukaisesti täytäntöön tai jos komissiolla on syytä uskoa, että näin on tapahtunut, tai jos komission pyytämiä tietoja ei ole annettu, jakomission tulisi näin ollen keskeyttää yhteisön Thaimaassa tehtyjen äänitallenteiden laitonta kopiointia koskevat toimenpiteet. Komission tulisi jatkaa tilanteen tarkkailua pysyvästi ja antaa asetuksen (EY) N:o 3286/94 mukaisesti perustetulle neuvoa-antavalle komitealle säännöllisesti tietoja tilanteesta,ON PÄÄTTÄNYT SEURAAVAA:1 artikla Keskeytetään yhteisön Thaimaassa tehtyjen äänitallenteiden laitonta kopiointia koskevat toimenpiteet.2 artikla Tätä päätöstä sovelletaan siitä päivästä alkaen, kun se on julkaistu Euroopan yhteisöjen virallisessa lehdessä.Tehty Brysselissä 20 päivänä joulukuuta 1995.Komission puolestaLeon BRITTANVarapuheenjohtaja(1) EYVL N:o L 349, 31.12.1994, s. 71(2) EYVL N:o L 41, 23.2.1995, s. 3(3) EYVL N:o L 252, 20.9.1984, s. 1(4) EYVL N:o L 66, 10.3.1994, s. 10(5) EYVL N:o C 189, 20.7.1991, s. 26


title: Poliittisten ja turvallisuusasioiden komitean päätös (YUTP) 2017/1160, annettu 26 päivänä kesäkuuta 2017, EU:n operaation joukkojen komentajan nimittämisestä Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) (EUTM Somalia/1/2017)

text:
               30.6.2017

               FI

               Euroopan unionin virallinen lehti

               L 167/37

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1160,
   annettu 26 päivänä kesäkuuta 2017,
   EU:n operaation joukkojen komentajan nimittämisestä Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) (EUTM Somalia/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta 15 päivänä helmikuuta 2010 annetun neuvoston päätöksen 2010/96/YUTP (1) ja erityisesti sen 5 artiklan,
   sekä katsoo seuraavaa:

               (1)

               Päätöksen 2010/96/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) Euroopan unionista tehdyn sopimuksen 38 artiklan mukaisesti tekemään Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) poliittista valvontaa ja strategista johtoa koskevat asiaankuuluvat päätökset, mukaan lukien päätökset seuraavien EU:n operaation komentajien nimittämisestä.

               (2)

               PTK hyväksyi 15 päivänä maaliskuuta 2016 päätöksen (YUTP) 2016/396 (2) prikaatikenraali Maurizio MORENAn nimittämisestä EU:n operaation komentajaksi EUTM Somalia -operaatioon.

               (3)

               Neuvoston päätöksellä (EU) 2017/971 (3) muutettiin EUTM Somalia -operaation johtamisjärjestelyä. Näin ollen päätös (YUTP) 2016/396 kumottiin ja prikaatikenraali Maurizio MORENA nimitettiin EU:n operaation joukkojen komentajaksi EUTM Somalia -operaatioon.

               (4)

               Italia ehdotti 10 päivänä maaliskuuta 2017, että eversti Pietro ADDIS nimitettäisiin EU:n operaation joukkojen komentajaksi EUTM Somalia -operaatioon prikaatikenraali Maurizio MORENAn seuraajaksi.

               (5)

               Euroopan unionin sotilaskomitea suositti 23 päivänä toukokuuta 2017, että PTK nimittää eversti Pietro ADDISin EU:n operaation joukkojen komentajaksi EUTM Somalia -operaatioon prikaatikenraali Maurizio MORENAn seuraajaksi 1 päivästä heinäkuuta 2017 alkaen.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään eversti Pietro ADDIS EU:n operaation joukkojen komentajaksi Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) 1 päivästä heinäkuuta 2017 alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä kesäkuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 44, 19.2.2010, s. 16.

      (2)  Poliittisten ja turvallisuusasioiden komitean päätös (YUTP) 2016/396, annettu 15 päivänä maaliskuuta 2016, EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten ja päätöksen (YUTP) 2015/173 kumoamisesta (EUTM Somalia/1/2016) (EUVL L 73, 18.3.2016, s. 99).

      (3)  Neuvoston päätös (EU) 2017/971, annettu 8 päivänä kesäkuuta 2017, suoraa täytäntöönpanoa sisältämättömien EU:n YTPP-alan sotilasoperaatioiden suunnittelu- ja toteutusjärjestelyjen määrittämisestä sekä Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/YUTP ja Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) annetun päätöksen (YUTP) 2016/610 muuttamisesta (EUVL L 146, 9.6.2017, s. 133).